Izkoristi svoj seksapil in zapelji sanjskega moškega

Vstop v svet zapeljevanja in intimnosti je kot odpiranje vrat v sobo polne skrivnosti in erotike. Vsaka ženska nosi v sebi neizmeren potencial zapeljevanja, le da včasih potrebuje prave ključe, da odklene skrivnosti svoje privlačnosti.

Seksapil ni le fizična privlačnost, kar nekatere ženske (pa tudi moški) pogosto zamenjujejo. Ne gre samo za poudarjanje prsi in zadnjice ter drugih darov matere narave, ki je nekatere bolj, druge manj obdarila. Seksapil je način, kako ženska izrazi svojo ženstvenost skozi gestikulacijo, pogled, kako razmišlja, in kakšno energijo oddaja od sebe.

To je subtilna umetnost, ki združuje samozavest, ženstvenost in notranjo moč. Preverimo torej, kako odkleniti svojo erotično moč, in zakaj je iskanje sanjskega moškega v resnici iskanje najboljše različice sebe.

Razgali svoja ramena namesto prsi

Ni skrivnost, da je pravim moškim bolj všeč ženska, ki nosi misterij v svojem predznaku in skrije bistvene reči pred njim, a vendarle nekoliko odstrne tančico, da prebudi domišljijo.

Razgaljena ramena poudarjajo ženstvenost in eleganco. Ko so ramena izpostavljena, se oblikuje čudovita silhueta, ki na nek način podčrta žensko postavo. To ustvarja estetsko privlačnost, ki moške privabi že na prvi pogled.

Razgaljena ramena izžarevajo samozavest. Ženska, ki se počuti dovolj samozavestno, da pokaže svojo kožo, pogosto izraža notranjo trdnost in samostojnost. To je lastnost, ki moškim signalizira, da so v družbi nekoga, ki ve, kaj hoče.

Razgaljanje ramen ima tudi podzavestne povezave z intimnostjo in ranljivostjo. Ko ženska razkrije del svojega telesa, ki je običajno pokrit, to ustvari občutek bližine in povezanosti. To v moških možganih sproži občutek intimnosti, kar poveča privlačnost.

Poudari svoj značaj z očali

Morda so pred časom očala veljala za nekaj nezaželenega, danes pa ženske velikokrat po njih posežejo, četudi je z njihovim vidom vse v najlepšem redu. Govorimo seveda o običajnih očalih, ne sončnih.

Prav zato so na voljo tudi takšna z običajnimi stekli brez dioptrije. Ključno vlogo pri poudarjanju seksapila nosi okvir očal in njegova oblika. Na nek način ženska tako dobi nekoliko bolj resen videz, ki pa je na drugi strani mnogim moškim izjemno mamljiv in vzburljiv.

“Obleci” samozavest

Samozavest je seksi! Tako kot ti obožuješ zapeljive in samozavestne moške, velja tudi obratno. Že res, da nekatere privlačijo sramežljiva dekleta, ki jih je potrebno šele “odpreti”, vendarle pa so še precej bolj opazne samozavestne ženske. Takšne, ki znajo nositi svoja oblačila, ki si jih premišljeno izberejo za vsako priložnost posebej.

A ženska nadane nase tudi samozavest, ki pa se ne odraža zgolj skozi njene besede ali pogled in dejanja. Zelo pomemben je že način hoje, kako sede, kako vstane, kako seže po kozarcu. Seveda pa se samozavest lahko odrazi tudi skozi drzna oblačila in dišave.

Inteligenca je seksi

Še nekaj kar je privlačno pri obeh spolih, a je pri ženski morda še bolj izraženo, saj veliko ljudi meni, da je za ženski seksapil dovolj, da je lepa. To seveda ne drži. Inteligentna ženska je v moških očeh še lepša, še bolj privlačna in ustvarja izziv posebne sorte.

Osvojiti inteligentno in lepo žensko je precej težje, kot mahati s polno denarnico ali pred lokal parkirati prestižno limuzino. Inteligenca je vsekakor seksi in doda češnjo na vrh torte z okusom po seksapilu.